craciuncg/RoMedQA_v1 huggingface dataset:
Următoarele afirmații despre uter și componentele sale sunt corecte:
1. cavitatea uterină comunică liber cu cavitatea pelvină
2. stratul funcțional al perimetrului este eliminat în timpul menstruației
3. canalul cervical este localizat în istm
4. este menținut în poziție de către ligamentul suspensor
5. niciun răspuns corect
Răspuns corect: 1
Alegeți afirmația corectă:
1. fasciculul vestibulo-cerebelos controlează echilibrul static
2. perforațiile timpanul duc la surditate
3. fasciculul vestibulo-spinal controlează echilibrul dinamic
4. receptorii din utriculă detectează accelerația verticală
5. fasciculul vestibulo-nuclear transmite fascicule spre nucleii nervilor III și V
Răspuns corect: 1
În compoziția filtratului glomerular nu intră:
1. vitamine
2. glucoză
3. polipeptide
4. plachete sanguine
5. aminoacizi
Răspuns corect: 4
Despre retină este adevărat:
1. stratul intern este alcătuit din două straturi de neuroni
2. stratul extern conține melanină
3. stratul extern aderă de scleră
4. axonii celulelor cu conuri formează nervul optic
5. niciun răspuns corect
Răspuns corect: 2
Urechea medie:
1. conține receptorii auditivi
2. comunică cu urechea externă prin trompa lui Eustachio
3. este delimitată de urechea internă prin timpan
4. conține un lanț articulat de oscioare:scărița și ciocanul
5. conține scărița aplicată pe membrana ferestrei ovale
Răspuns corect: 5
Alegeți afirmația corectă cu privire la căile ascendente:
1. deutoneuronul sensibilității tactile fine se află în neuronii senzitivi din cornul posterior al măduvei
2. fasciculul spinocerebelos dorsal străbate bulbul, puntea și mezencefalul
3. calea sensibilității tactile grosiere utilizează calea cordoanelor posterioare
4. calea proprioceptivă kinestezică utilizează calea cordoanelor posterioare
5. fasciculul spinocerebelos ventral străbate bulbul și apoi pe calea pedunculului cerebelos inferior ajunge la cerebel
Răspuns corect: 4
Referitor la spermatogeneză este adevărat că:
1. în faza a doua a meiozei, numărul de cromozomi al spermatocitelor secundare se reduce la jumătate pentru a forma spermatide
2. spermatozoizii se formează prin diviziunea mitotică a spermatidelor
3. spermatogeneza începe la nivelul stratului cel mai intern de celule germinale din tubii seminiferi
4. spermatidele au fiecare câte 23 de cromozomi
5. niciun răspuns corect
Răspuns corect: 4
Intronii:
1. conțin informație genetică legată de sinteza proteică
2. se găsesc în molecula de ARNm final
3. îndepărtarea lor controlează expresia genetică
4. reprezintă partea exprimată a genomului uman
5. niciun răspuns corect
Răspuns corect: 3
Alegeți afirmația falsă cu privire la activitatea motorie a tubului digestiv:
1. „mișcările în masă” apar de câteva ori pe zi
2. timpul necesar chimului pentru a trece de la pilor până la valva ileocecală este de 3-5 ore
3. motilitatea gastrică realizează amestecul alimentelor cu secrețiile gastrice
4. peristaltismul primar al esofagului este declanșat de deglutiție
5. mișcările propulsive apar de obicei o dată pe zi în prima oră după micul dejun
Răspuns corect: 5
Glicogenogeneza reprezintă:
1. formarea unui polimer al glucozei cu moleculă foarte mare
2. desfacerea moleculei de glucoză
3. transformarea aminoacizilor în glucoză
4. transformarea acizilor grași în glucoză
5. depolimerizarea glicogenului
Răspuns corect: 1
Precizați ordinea CORECTĂ a structurilor anatomice pe care le străbate o hematie ce pleacă din splină pentru a ajunge în peretele gastric: 1. vene pulmonare, atriul stâng, ventricul stâng 2. ventricul drept, artera pulmonară, plămân 3. vene hepatice, vena cavă inferioară, atriul drept 4. vena splenică, vena portă, ficat 5. aortă, trunchi celiac, artera gastrică stângă
1. 4, 3, 2, 1, 5
2. 4, 3, 1, 2, 5
3. 4, 3, 2, 5, 1
4. 3, 4, 2, 1, 5
5. 4, 2, 3, 1, 5
Răspuns corect: 1
Primele 7 coaste se numesc coaste adevărate deoarece:
1. nu au cartilaj și nu ajung la stern
2. se mai numesc flotante
3. se articulează cu sternul prin intermediul coastei VII
4. cartilajul lor se articulează cu sternul
5. niciun raspuns nu este corect
Răspuns corect: 4
Alegeți varianta CORECTĂ:
1. proteinele transmembranare sunt implicate în procesul de transport al moleculelor organice și servesc drept canale
2. capătul polarizat al fosfolipidelor membranare este hidrofob
3. capetele polarizate ale fosfolipidelor membranare nu intră în contact cu apa din interiorul și exteriorul celulei
4. glicolipidele și glicoproteinele au rol în remodelarea celulară
5. colesterolul din structura membranei celulare crește fluiditatea acesteia
Răspuns corect: 1
Degradarea unui singur gram de lipide eliberează:
1. 8 kcal
2. 7 kcal
3. 5,3 kcal
4. 9,3 kcal
5. 4,1 kcal
Răspuns corect: 4
Care din următoarele afirmații sunt CORECTE: 1. colonul ascendent este vascularizat de artera mezenterică inferioară 2. rectul este vascularizat de artera mezenterică inferioară și ramuri viscerale ale arterei iliace interne 3. partea stângă a colonului transvers este vascularizat de artera mezenterică superioară 4. colonul descendent este vascularizat de artera mezenterică inferioară
1. 1 și 3 sunt corecte
2. 1, 2, 3 și 4 sunt corecte
3. 2 și 4 sunt corecte
4. 1, 2 și 3 sunt corecte
5. 4 este corectă
Răspuns corect: 3
Identificați efectele stimulării sistemului nervos parasimpatic:
1. stimularea secreției gastrice, intestinale și pancreatice
2. micșorarea pupilei prin contracția mușchilor ciliari
3. stimularea glicogenolizei hepatice
4. scăderea secreției glandelor lacrimale
5. reducerea debitului urinar și al secreției de renină
Răspuns corect: 1
Următoarele asocieri nu sunt adevărate:
1. mușchiul biceps brahial realizează extensia brațului
2. mușchii ischiogambieri flectează gamba
3. mușchii intrinseci ai globilor oculari controlează forma cristalinului și dilatația pupilei
4. mușchiul deltoid face adducția brațului
5. niciun răspuns corect
Răspuns corect: 4
Alegeți afirmația corectă cu privire la sistemul circulator:
1. circulația pulmonară începe în ventriculul stâng prin trunchiul arterei pulmonare
2. splina este un organ de depozit sanguin
3. vena iliacă comună dreaptă participă la formarea venei porte
4. canalul toracic strânge limfa din jumătatea inferioară și din pătrimea superioară dreaptă a 
corpului
5. artera carotidă externă irigă creierul și ochiul
Răspuns corect: 2
Nucleii vestibulari bulbari trimit eferențe astfel:
1. către nucleul accesor al nervului III pentru controlul mișcărilor globului ocular
2. spre măduvă pentru controlul echilibrului static și dinamic
3. spre aria vestibulară localizată la nivelul cortexului
4. nucleii vestibulari nu trimit eferențe spre niciuna dintre regiunile precendente
5. către cerebel pentru controlul tonusului muscular
Răspuns corect: 4
Absorbția intestinală:
1. a apei se realizează pasiv, izoosmotic
2. a vitaminei D se realizează cu ajutorul unui transportor legat de membrana celulară și activat de calciu
3. a vitaminei A se realizează printr-un sistem de transport activ Na-dependent
4. a proteinelor se face cu ajutorul sărurilor biliare
5. a fructozei se realizează printr-un sistem de transport activ Na-dependent
Răspuns corect: 1
Despre volumele și capacitățile pulmonare sunt adevărate următoarele, cu excepția:
1. volumul rezidual nu se poate măsura spirometric
2. volumul expirator de rezervă reprezintă cantitatea splimentară de aer care poate fi expirată în urma unei expirații normale
3. capacitatea reziduală funcțională este egală cu suma dintre volumul expirator de rezervă și volumul rezidual
4. capacittea vitală este reprezentată de suma dintre volumul inspirator de rezervă, volumul expirator de rezervă și volumul curent
5. toate afirmațiile sunt adevărate
Răspuns corect: 2
Într-un mușchi scheletic avem 20 de fibre musculare care conțin numărul maxim de miofibrile, cu lungimea de 86 μ. Numărul de sarcomere din mușchiul respectiv este de:
1. 17220
2. 17000
3. 17200
4. 16200
5. niciun răspuns corect
Răspuns corect: 3
Alegeți afirmația corectă cu privire la analizatorul gustativ:
1. protoneuronul căii gustative se află în ganglionii anexați nervilor faciali, trigemeni și 
glosofaringian
2. aria gustativă este situată în partea inferioară a girusului precentral
3. al doilea neuron al căii gustative se află în nucleul solitar din punte
4. în structura mugurilor gustativi se găsesc celule senzoriale, care prezintă la polul bazal un 
microvil
5. axonii deutoneuronilor se încrucișează, după care se îndreaptă spre talamus
Răspuns corect: 5
Următoarele afirmații sunt false cu O EXCEPȚIE:
1. contracția musculaturii netede și dilatarea bronhiilor este o consecință a acțiunii epinefrinei la nivelul aparatului respirator
2. cantitatea de aer care umple căile aeriene până la bronhiolele respiratorii nu participă la schimbările de aer
3. un rol important în prevenirea schimbărilor bruște ale concentrației gazelor sangvine îl are mecanismul de aerisire lentă la nivel alveolar
4. egalarea presiunilor parțiale alveolară și sangvină ale oxigenului se face, normal, în 0,50 secunde
5. pleura este o seroasă a cărei foiță parietală căptușește plămânul
Răspuns corect: 3
O soluție este alcătuită din 3 molecule de lactoză, 2 de maltoză și 1 de zaharoză. Selectați cantitatea de monozaharide specifice conținute în soluție:
1. 3 glucoză, 6 fructoză, 1 galactoză
2. 2 glucoză, 2 galactoză, 4 fructoză
3. 12 glucoză, 6 galactoză, 3 fructoză
4. 8 glucoză, 3 galactoză, 1 fructoză
5. niciun răspuns corect
Răspuns corect: 4
În care din reacțiile Ciclului Krebs are loc formarea de NADH:
1. 4,6,8
2. 6,7,8
3. numai 4 și 5
4. 4,5,9
5. niciun răspuns corect
Răspuns corect: 4
Despre osul parietal putem afirma:
1. prezintă articulație de tip artrodie cu osul frontal
2. este sediul măduvei hematogene doar la copil
3. se formează prin osificare desmală
4. este rarefiat de excesul de calcitonină
5. participă la formarea viscerocraniului
Răspuns corect: 3
Identificați afirmația falsă:
1. aria vizuală primară se întinde mai ales pe fața laterală a lobilor occipitali, de o parte și de alta a scizurii calcarine
2. urechea medie este o cavitate pneumatică în stânca temporalului
3. în centrul organului Corti se găsește un spațiu triunghiular numit tunelul Corti
4. spațiul cuprins cu privirea se numește câmp vizual
5. de la nucleii vestibulari din bulb pleacă fasciculul vestibulo-spinal spre măduvă (controlează tonusul muscular)
Răspuns corect: 1
Care dintre următoarele enunțuri este corect:
1. celulele de la nivelul tractului digestiv se divid mai rar
2. celulele corpului uman nu se divid
3. toate tipurile de celule mature se divid, inclusiv globulele roșii
4. celulele vii au capacitatea de a se reproduce
5. celulele de la nivelul sistemului nervos se divid frecvent
Răspuns corect: 4
Globulinele și albuminele:
1. sunt în totalitate responsabile pentru modificări ale pH-ului sanguin
2. sunt implicate în transportul unor hormoni și a altor substanțe în fluxul sanguin
3. se găsesc împreună în proporție de 40% în compoziția plasmei sanguine
4. sunt anticorpi ce contribuie la menținerea pH-ului sanguin și a vâscozității sângelui
5. niciun răspuns corect
Răspuns corect: 2
Mușchiul gastrocnemian:
1. pune în mișcare două articulații de tip sinartroză situate ipsilateral
2. se arcuiește peste articulația genunchiului și cea a gleznei
3. este singura structură care delimitează fosa poplitee
4. acțiunea sa principală este de a produce extensia genunchiului
5. niciun răspuns corect
Răspuns corect: 2
Pentru a ajunge la splină, un limfocit ce pleacă dintr-un ganglion inghinal nu străbate:
1. orificiile atrioventriculare
2. trunchiul celiac
3. rețeaua capilară de pe suprafața alveolei
4. venele pulmonare
5. vena limfatică dreaptă
Răspuns corect: 5
Alegeți varianta corectă:
1. la nivel tubular ureea se reabsoarbe în gradient osmotic
2. prin mecanismele de secreție tubulară ale potasiului, rinichiul asigură menținerea normală a potasemiei
3. la nivelul tubului contort distal există mecanisme de transport, prin schimb ionic, care reabsorb Na+ și secretă K+ sau H+ indiferent de pH-ul mediului intern
4. secreția renală de NH3 reprezintă o modalitate de excreție suplimentară de protoni cu acidifierea suplimentară a urinei
5. secretând ionii de hidrogen, rinichiul participă la reglarea echilibrului hidro-electrolitic
Răspuns corect: 2
Celulele muscoasei gastrice secretă următoarele substanțe organice, cu excepția:
1. gelatinază
2. mucus
3. amilază
4. pepsinogen
5. labferment
Răspuns corect: 3
Alegeți varianta CORECTĂ:
1. sinapsele care folosesc acetilcolina se numesc adrenergice
2. reflexul condiționat este un răspuns dobândit pe care centrii nervoși îl dau unui stimul inițial fără importanță biologică
3. efectul stimulării simpatice asupra tractului urinar este reducerea debitului urinar și creșterea secreției de renină
4. există câteva organe prevăzute cu inervație parasimpatică cum ar fi: medulosuprarenale, glande sudoripare, majoritatea vaselor sangvine
5. în cazul sistemului simpatic, sinapse dintre fibrele pre- și postganglionară are loc în ganglionii laterovertebrali, aparținând lanțurilor prevertebrale
Răspuns corect: 2
La nivelul mezencefalului se află:
1. nucleul ambiguu
2. nucleul solitar
3. nucleul vestibular superior
4. nucleul roșu
5. nucleul salivator superior
Răspuns corect: 4
Sunt organite din butonii terminali ai axonilor, care pot avea formă rotundă:
1. mitocondriile
2. ribozomii
3. dictiozomii
4. veziculele cu mediatori chimici
5. niciun răspuns corect
Răspuns corect: 1
Realizați asocierile corecte: 1-dulce, 2-acru, 3-amar, 4-sărat, 5-umami, a-faringe, b-partea postero-laterală a limbii, c-partea antero-laterală a limbii, d-vârful limbii:
1. 1d, 2b, 3c, 4d, 5a
2. 1d, 2c, 3b, 4d, 5a
3. 1b, 2c, 3b, 4d, 5a
4. 1a, 2c, 3d, 4b, 5a
5. niciun răspuns corect
Răspuns corect: 2
Identificați afirmația falsă:
1. crestele ampulare și cupolele gelatinoase, care se găsesc la baza canalelor semicirculare, reprezintă cel de-al doilea organ receptor al analizatorului vestibular
2. din cauza inerției, endolimfa va suferi o deplasare relativă în sens opus și va înclina cupola în sensul mișcării de deplasare
3. cilii celulelor senzoriale din canalele semicirculare sunt excitați mecanic de deplasarea endolimfei
4. receptorii maculari detectează viteza de deplasare a corpului, respectiv a capului
5. receptorii otolitici nu participă la menținerea echilibrului în condițiile accelerărilor circulare ale capului și corpului
Răspuns corect: 4
Alegeți afirmația corectă despre apărarea specifică:
1. poate fi dobândită artificial: activ, prin transfer transplacentar de anticorpi
2. poate fi dobândită artificial: pasiv - administrare de antitoxine și gamma-globuline
3. poate fi dobândită natural: activ - administrare de gamma-globuline
4. poate fi dobândită natural: pasiv - vaccinare
5. poate fi dobândită natural: pasiv în urma unei boli
Răspuns corect: 2
Care dintre afirmațiile privind metabolismul intermediar sunt corecte?
1. în ficat, fructoza și în mare parte galactoza sunt transformate în glicogen
2. hexozele (riboza și dezoxiriboza) intră în structura acizilor nucleici și a unor enzime
3. glucoza din sânge poate să provină din glicogenoliza hepatică sau din gluconeogeneză
4. în celule, acizii grași participă la reacții de beta-oxidare cu consum de energie sau resintetizează compuși lipidici
5. metabolismul bazal reprezintă cheltuieli energetice fixe, pentru întreținerea funcțiilor vitale
Răspuns corect: 3
Despre transportul gazelor în sânge se poate face următoarea afirmație:
1. CO2 nu poate fi transportat necombinat (sub formă liberă) în plasmă
2. scăderea pH-ului plasmatic determină creșterea capacității hemoglobinei de a lega O2
3. CO2 este transportat în plasmă sub formă de carbaminohemoglobină, rezultată din combinarea CO2 cu NH4+
4. în plasmă, O2 este transportat sub formă de oxihemoglobină
5. CO2 este transportat în plasmă și sub formă de bicarbonați
Răspuns corect: 5
Următoarele afirmații sunt false, cu excepția:
1. prolactina este un stimulator al activității gonadotrope, fiind capabilă să prevină ovulația
2. lobul posterior secretă un hormon de stimulare a pigmentogenezei numit hormon melanocitostimulant
3. ADH produce și creșterea secrețiilor tuturor glandelor exocrine
4. hiposecreția de TSH produce efecte caracteristice deficitului de glucocorticoizi
5. hormonul foliculostimulant, la bărbați, stimulează dezvoltarea tubilor seminiferi și spermatogeneza
Răspuns corect: 5
Activitatea sistemului cardiac poate fi influențată de următoarele structuri:
1. hipofiza anterioară, care prin ADH face vasoconstricție
2. chemoreceptori, care reacționează la modificarea concentrației de oxigen și hidrogen
3. baroreceptori, care pot controla indirect circulația prin vasoconstricție, dar nu prin vasodilatație
4. centrul vasomotor din mezencefal care controlează dimensiunile lumenului vascular
5. niciun răspuns corect
Răspuns corect: 2
Care dintre următoarele substanțe stimulează secreția acidă gastrică:
1. acetilcolina
2. enterokinaza
3. somatostatina
4. adrenalina
5. epinefrina
Răspuns corect: 1
Alegeți varianta corectă:
1. la tineri, punctul proxim se află la 6 m și punctul remotum la 25 cm de ochi
2. acomodarea se datorează elasticității cristalinului, aparatului suspensor al acestuia și mușchiului cohlear
3. când ochiul privește la distanță mai mică de 6 m tensiunea în cristaloidă crește, iar cristalinul se aplatizează
4. când cristalinul devine mai gros și mai puțin elastic, boala se numește miopie
5. când ochiul privește la distanță mai mare de 6 m are loc punerea în tensiune a cristaloidei, comprimând cristalinul
Răspuns corect: 5
Corpul cărui/căror mușchi se localizează adiacent de linia mediană a peretelui abdominal anterior?
1. transvers abdominal
2. oblic extern abdominal
3. drept abdominal
4. oblic intern abdominal
5. niciun răspuns corect
Răspuns corect: 3
Alegeți afirmațiile adevărate legate de vârsta de erupție a dinților:
1. incisivul central de pe arcada superioară are aceeași vârstă de erupție ca și incisivul lateral de pe arcada inferioară
2. caninul de pe arcada inferioară erupe la 10-12 ani
3. dinții permanenți sunt în număr de 32
4. membrana periodontală este situată superficial față de cement
5. niciun răspuns corect
Răspuns corect: 1
Coagularea sângelui constă în:
1. metamorfoza vâscoasă a plăcuțelor sanguine
2. transformarea trombinei în protrombină
3. transformarea tromboplastinei în trombină
4. formarea fibrinogenului
5. transformarea fibrinogenului în fibrină
Răspuns corect: 5
Alegeți varianta corectă:
1. în hipoderm se află bulbii firului de păr, glomerulii glandelor sudoripare și corpusculii Vater-Pacini
2. dermul este format dintr-un strat spre epiderm, numit derm reticular
3. dermul este o pătură conjunctivă densă în care se găsesc vase de sânge și limfatice, terminații nervoase și un număr variabil de celule adipoase
4. epidermul prezintă profund stratul cornos, iar superficial, stratul germinativ
5. în epiderm pătrund vase, fiind hrănit prin osmoză
Răspuns corect: 1
În legătură cu reglarea aportului alimentar se pot face următoarele afirmații, cu excepția:
1. există și alți centri nervoși cu rol în alimentare, precum cei din partea superioară a trunchiului cerebral
2. centrii foamei se găsesc în hipotalamus la nivel lateral
3. sistemul limbic poate influența centrii nervoși de reglare a aportului alimentar
4. centrii sațietății se găsesc în hipotalamus la nivel ventro-medial
5. obișnuința poate influența intensitatea senzației de foame
Răspuns corect: 1
Hipersecreția de adrenalină produce:
1. vasodilatație musculară
2. creșterea secreției exocrine a pancreasului
3. contracția arborelui bronșic
4. creșterea volumului secreției salivare
5. sporirea glicogenogenezei
Răspuns corect: 1
Despre tractul olfactiv este adevărat că:
1. realizează sinapse în bulbul olfactiv
2. se încrucișează
3. străbate lama ciuruită a etmoidului
4. ajunge în metatalamus
5. niciun răspuns corect
Răspuns corect: 5
Alegeți varianta FALSĂ privind plasma:
1. conține 1% ioni de sodiu, calciu, clor, potasiu, bicarbonat
2. nu conține proteine
3. conține gamma-globuline cu rol în răspunsul imun
4. reprezintă partea fluidă a sângelui
5. conține hormoni, nutrienți, gaze dizolvate
Răspuns corect: 2
Care din afirmațiile referitoare la neuron nu este adevărată:
1. neuronii sunt foarte diferiți din punctul de vedere al formei și al dimensiunilor
2. neuronii pot fi receptori (senzitivi), motori și intercalari
3. forma neuronilor este constantă
4. neuronii prezintă prelungiri
5. neuronul reprezintă unitatea morfo-funcțională a sistemului nervos
Răspuns corect: 3
Alegeți varianta CORECTĂ:
1. filochinona are rol în respirația tisulară, necesarul pentru un adolescent fiind de 1,8 mg/zi
2. necesarul zilnic de tocoferol pentru un adolescent este de 0,0025 mg și consecința avitaminozei este boala beri-beri
3. tiamina este o vitamină liposolubilă cu rol în metabolismul glucidelor
4. consecințele lipsei de nicotinamidă sunt tulburări digestive și ale SNC
5. calciferolul are rol în procesele de oxido-reducere și funcționarea sistemului nervos
Răspuns corect: 4
Referitor la urină este adevărat că:
1. urina are o densitate mai ridicată seara
2. urina stătută are o reacție alcalină
3. culoarea urinei nu variază în funcție de dietă
4. cantitatea normală de urină produsă în 24 de ore este de aproximativ 2500 ml
5. niciun răspuns corect
Răspuns corect: 2
Alegeți afirmația corectă cu privire la măduva spinării:
1. coarnele laterale conțin neuroni vegetativi simpatici postganglionari ai căror axoni părăsesc 
măduva pe calea rădăcinii ventrale a nervului spinal
2. coarnele anterioare sunt mai late și mai scurte decât cele posterioare
3. în dreptul regiunilor cervicală și lombară, măduva spinării prezintă două porțiuni mai 
voluminoase, care corespund toracelui
4. substanța albă este dispusă în centru, sub formă de coloane
5. coarnele posterioare conțin neuroni ai căilor senzitive care au semnificația de protoneuron
Răspuns corect: 2
Printr-o secțiune în plan transversal, la nivelul cordului:
1. cel mai anterior este trunchiul pulmonar
2. ventriculul stâng se află medial față de valva aortică
3. aorta toracică se află posterior față de sinusul coronar
4. cel mai posterior este trunchiul pulmonar
5. niciun răspuns corect
Răspuns corect: 3
Beta-oxidarea acizilor grași are rol:
1. toate afirmațiile sunt corecte
2. energetic
3. anabolic
4. plastic
5. funcțional
Răspuns corect: 2
Alegeți afirmația falsă:
1. nervul facial culege excitațiile gustative de la nivelul corpului limbii
2. celulele senzoriale din structura mugurilor gustativi prezintă la polul apical un microvil
3. deutoneuronul căii gustative este situat în nucleul solitar din bulb
4. aria gustativă este situată în partea superioară a girului postcentral
5. cei mai mulți muguri gustativi pot fi stimulați de mai mulți stimuli gustativi
Răspuns corect: 4
Inervația senzitivă a fusurilor neuromusculare este asigurată de:
1. dendrite ale neuronilor situați în cornul anterior al măduvei spinării
2. dendrite ale neuronilor senzitivi din coarnele intermediare ale măduvei spinării
3. axonii neuronilor γ (gamma) din cornul anterior al măduvei
4. axonii neuronilor α (alfa) din cornul anterior
5. dendrite ale neuronilor senzitivi din ganglionul spinal
Răspuns corect: 5
Oboseala transmiterii sinaptice:
1. numărul descărcărilor neuronului postsinaptic nu este influențat
2. se explică prin supraîncărcarea sinapsei cu mediator
3. poate fi rezultatul diminuării frecvenței stimulării sinaptice
4. este un mecanism de protecție împotriva suprastimulării postsinaptice
5. apare prin stimularea singulară a sinapsei
Răspuns corect: 4
Despre retină este adevărat:
1. stratul extern aderă de scleră
2. stratul intern este alcătuit din două straturi de neuroni
3. axonii celulelor cu conuri formează nervul optic
4. stratul extern conține melanină
5. niciun răspuns corect
Răspuns corect: 4
Sinapsele adrenergice lipsesc de la nivelul:
1. peretelui intestinal
2. splinei
3. ganglionilor laterovertebrali
4. detrusorului vezical
5. nodulului sinoatrial
Răspuns corect: 3
Despre anatomia organelor tractului gastrointestinal este adevărat:
1. mica curbură a stomacului este locul de fixare al uneia dintre extremitățile micului epiplon
2. pancreasul este poziționat postero-inferior față de marea curbură a stomacului
3. canalul anal este poziționat distal față de anus
4. ficatul ocupă cea mai mare parte a hipocondrului drept
5. niciun răspuns corect
Răspuns corect: 1